**INFORMATIVNI LIST
JESTE LI POSLODAVAC KOJI ŽELI ZAPOSLITI MLADU OSOBU?**

Prava osoba za vašu organizaciju može biti mlada osoba s invaliditetom. Postoje besplatne usluge australske vlade koje vam mogu pomoći u pronalaženju i zadržavanju mladog radnika s invaliditetom.

**Disability Employment Services (DES, Služba za zapošljavanje osoba s invaliditetom)**
može pružiti različite besplatne usluge, uključujući pomoć za zapošljavanje i zadržavanje mladih radnika s invaliditetom na poslu. To su pružatelji usluga (ILI: službe) za zapošljavanje i potporu koji imaju ugovor s državom da pomažu osobe s invaliditetom, ozljedom ili zdravstvenim stanjem koje na to imaju pravo u pronalaženju i zadržavanju posla.

**Community Development Programme (CDP, Program za razvoj društvene zajednice)**
vam može pomoći u pronalaženju odgovarajućeg osoblja ukoliko živite u udaljenom dijelu (ILI: u unutrašnjosti) Australije i želite zaposliti mladog radnika s invaliditetom.

**Naukovanje i obuka** mogu biti dobar način privlačenja, obučavanja i zadržavanja zaposlenika koji ispunjavaju potrebe vaše tvrtke i industrije.

* **Australian Apprenticeship (Australsko naukovanje)** je osmišljeno tako da bude fleksibilno i ispuni vaše potrebe, kao i potrebe zaposlenika.
* **Disabled Australian Apprentice Wage Support (DAAWS, Podrška za plaće australskih učenika u privredi s invaliditetom)** je isplata koja vam može pomoći osigurati da vaši učenici s invaliditetom u cijelosti sudjeluju u njihovom naukovanju. Program DAAWS vam je također na raspolaganju ako vaš učenik/pripravnik stekne invaliditet tijekom naukovanja ili obuke.

Ukoliko trebate više informacija o bilo kojoj od ovih usluga, posjetite JobAccess na www.jobaccess.gov.au ili nazovite JobAccess savjetnika na 1800 464 800 –pozivi sa mobitela se naplaćuju po višoj tarifi.